
REFERAT
privind aprobarea Convenţiei pentru realizarea obiectului contractului de asociere nr. 1/20.05.2006, încheiat între Consiliul Local al Municipiului Timişoara şi SC URSUS Breweries SA, aprobat prin Hotărârea Consiliului Local nr. 158/18.04.2006
În vederea punerii în valoare a unor clădiri istorice din municipiul Timişoara şi promovării unor activităţi tradiţionale ale municipiului Timişoara, Consiliul Local al Municipiului Timişoara şi SC URSUS Breweries SA au încheiat contractul de asociere nr. 1/20.05.2006, aprobat prin Hotărârea Consiliului Local al Municipiului Timişoara nr. 158/18.04.2006. 

În cadrul acestei asocieri s-a stabilit o listă a clădirilor care urmează să fie renovate, listă aprobată prin Hotărârea Consiliului Local al Municipiului Timişoara nr. 147/ 25.03.2008  privind aprobarea listei de priorităţi cu clădirile istorice cărora li se vor restaura faţadele în anul 2008, în baza contractului de asociere nr. 1/20.05.2006, încheiat între Consiliul Local al Municipiului Timişoara şi SC URSUS Breweries SA şi aprobat prin Hotărârea Consiliului Local nr. 158/18.04.2006.
Pentru realizarea obiectului contractului de asociere nr. 1/20.05.2006, încheiat între Consiliul Local al Municipiului Timişoara şi SC URSUS Breweries SA, în baza art. 3 lit.b) din acest contract propunem aprobarea unei Convenţii cadru care se va încheia cu proprietarii imobilelor ce vor fi renovate conform contractului de asociere mai sus menţionat şi HCL nr. 147/2008.
Prin această convenţie se stabilesc, printre altele, lucrările de restaurare care se vor efectua şi faptul că proprietarii imobilului vor suporta costul elaborării proiectului tehnic.
Modelul Convenţiei propuse este anexă la prezentul referat.

